नर काला विल्डबीस्ट कंधे तक १११-१२० से.मी. तक ऊँचा होता है[2] और १८० कि. तक वज़नी होता है। मादा कंधे तक १०८ से.मी. तक ऊँची और १५५ कि. तक वज़नी होती है।[3] काला विल्डबीस्ट भूरे रंग के बालों वाला होता है और उसका अयाल क्रीम से लेकर काले रंग का होता है और पूँछ क्रीम के रंग की होती है। इसके सींग आगे को मुड़कर नीचे घूमते हुये ऊपर मुड़ते हैं। यह खुले मैदानी इलाकों में ही रहना पसन्द करता है।[4]अपने करीबी बन्धु नीले विल्डबीस्ट की विपरीत काले विल्डबीस्ट प्रवास नहीं करते हैं।[5]काले विल्डबीस्ट मादा के दूध में नीले विल्डबीस्ट के बनस्बत ज़्यादा प्रोटीन, कम वसा और कम दुग्धशर्करा (lactose) होते हैं।[6]